**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épületének bővítésére saját erő vállalására

Martfű Város Önkormányzata Képviselő-testületének

2018. július 23-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Önkormányzatunk a TOP- 1.4.1-15 keretében beadott „Bölcsőde bővítése, óvodai férőhelyek felújítása Martfűn”című pályázat keretén belül a Munkácsy úti óvoda épülete bővítéséhez elindította a kivitelezési munkák közbeszerzését.

Az óvoda épületének bővítéséhez a pályázatból rendelkezésre álló fedezet:

49.395.004,- Ft + Áfa.

Az Óvoda kiviteli terveihez összeállított tervezői költségvetések összege: 107.624.304,- + Áfa

Tekintettel arra, hogy a pályázatból rendelkezésre álló fedezet összege jóval alacsonyabb, mint a tervezők által összeállított költségvetés, ezért a kivitelezés sikeres megvalósítása érdekében önkormányzatunknak fedezetet szükséges biztosítani, **58.229.300,- Ft+ Áfa** összegben.

Amennyiben önkormányzatunk nem vállalja a saját erő biztosítását, a pályázat megvalósítása meghiúsul.

Javaslom a Képviselő- testület a kivitelezés megvalósításához szükséges fedezetet az önkormányzat 2018. évi költségvetésének általános tartalékkerete terhére biztosítsa.

Kérem előterjesztésem megtárgyalását és az alábbi határozati javaslat elfogadását.

**Határozati javaslat:**

Martfű Város Önkormányzata Képviselő-testületének

……. /2018.(…….) határozata

a TOP-1.4.1-15-JN1-2016-00001 azonosító számú, *„Bölcsőde bővítése, óvodai férőhelyek felújítása Martfűn”* című pályázat keretében az óvoda épületének bővítésére saját erő vállalásáról

Martfű Város Önkormányzata Képviselő-testülete megtárgyalta a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épületének bővítésére saját erő vállalására vonatkozó előterjesztést és az alábbiak szerint döntött:

Martfű Város Önkormányzata Képviselő-testülete a Munkácsy úti Óvoda épületének bővítésére rendelkezésre álló fedezethez - 49.395.004,- Ft + Áfa -, - az önkormányzat 2018. évi költségvetésének általános tartalékkerete terhére további 58.229.300,- Ft+ Áfa fedezetet biztosít, a pályázat megvalósításának érdekében.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben.
3. Műszaki iroda helyben
4. Pénzügyi és Adóügyi iroda

Martfű, 2018. július 19.

Dr. Papp Antal

polgármester